नर्मदा परिक्रमा कर लौटे यात्रियों का हुआ स्वागत
बड़वानी | शहर से 18 दिन पहले शहर से 47 श्रद्धालु नर्मदा परिक्रमा के लिए रवाना हुए थे, जो बुधवार को वापस शहर लौट आए हैं। श्रद्धालुओं के शहर पहुंचने पर परिजनों सहित अन्य लोगों ने स्वागत किया। यात्री हरिराम यादव, भागीरथ भावसार, जगदीश कुशवाह ने बताया अोंकारेश्वर से यात्रा शुरू हुई थी, जो नर्मदा के उदगम स्थल अमरकंटक से होते हुए। बुधवार को शहर पहुंची। इस दौरान नपाकर्मियों ने यात्रियों का स्वागत किया। यात्रियों से भरी बस नगर पालिका पहुंचने के पहले ही यात्रियों के परिजन यहां पहुंच गए थे। सभी यात्रियों को फूलों की माला पहनाकर स्वागत किया गया।
एसडीएम ने सचिवों पर निकाली रिकवरी
राजपुर | मटली के स्कूल में अतिरिक्त कक्ष निर्माण में भ्रष्टाचार को लेकर राजपुर एसडीएम ने दो सचिवों पर रिकवरी निकाली है। नगर में वर्ष 2008-09 में ग्राम मटली में दो सचिवों ने मिलकर अतिरिक्त कक्ष निर्माण की राशि 2.40 लाख निकाल लिए थे। लेकिन काम नहीं होने पर तत्कालीन सचिवों को एसडीएम बीएस कलेश ने गिरफ्तारी वारंट जारी किया है। जानकारी के अनुसार सचिवों से 1.20 लाख रुपए जमा करा लिए है। तत्कालीन सचिव जोरदार कनोजे व अंतरसिंह रावत को 8 दिन में शेष 1 लाख 20 हजार भरने के आदेश दिए है। वहीं दोनों सचिवों को मंगलवार रात से थाने पर बैठाने की सूचना है। दोनों सचिवों को बुधवार पुलिस जेल ले जा रही थी। इस दौरान एसडीएम ने जमानत ली है।
hin_Deva hin_Deva hin_Deva hin_Deva